גארי שטיינגרט

גארי שטיינגרט (אנגלית: Gary Shteyngart; נולד ב-1 בינואר 1972) הוא סופר אמריקאי ממוצא יהודי-רוסי.

ביוגרפיה 

גארי שטיינגרט נולד ב-1972 למשפחה יהודית בעיר לנינגרד, ברית המועצות. אביו היה מהנדס מצלמות ואמו הייתה מוזיקאית ומורה לפסנתר. מאוחר יותר בחייו, גארי כינה את עיר הולדתו בשמה הציני "סנט לנינגרד" או "סנט לנינבורג". סבתו של גארי עבדה כעיתונאית באחד העיתונים של העיר והיא עודדה אותו להתחיל לכתוב בגיל צעיר מאוד.

בשנת 1979 משפחתו עזבה את ברית המועצות והגרה לארצות הברית. בזכרונותיו מתאר שטיינגרט שההתחלה בארצות הברית הייתה קשה מאוד, במיוחד מבחינה חברתית. בבית שבו התגררו לא הייתה טלוויזיה והשפה שבה דיברו בבית הייתה רוסית, וכך היה גם שנים רבות לאחר מכן. בנעוריו התקשה להתחבר לאנשים בני גילו בגלל מוצאו, השפה שבה דיבר והיחס של האמריקאים ליוצאי ברית המועצות בגלל המצב שבו היו שרויות שתי המדינות (מלחמה קרה).

בארצות הברית למד גארי בבית ספר יהודי, ולאחר שסיים את לימודיו הוא התקבל למכללת אוברלין שם למד וסיים תואר ראשון בפוליטיקה. בשנה הראשונה שלו בלימודים הוא טייל וחי בפראג. בהיותו בעיר הוא התחיל לכתוב את הספר הראשון שלו "המדריך לרוסי מתחיל" שהוא סאטירה פוליטית ויצא לאור בשנת 2002. מאוחר יותר סיים תואר בכתיבה יצירתית במכללת הנטר (האוניברסיטה העירונית של ניו-יורק).

נכון להיום שטיינגרט מתגורר במנהטן, ניו יורק. הוא מרצה לכתיבה באוניברסיטת קולומביה ואוניברסיטת פרינסטון.

הספרים שכתב 
 "המדריך לרוסי המתחיל" (2002)
 "אבסורדיסטן" (2006)
 "סיפור אהבה אמיתי עצוב במיוחד" (2010)
 "כישלון קטן" (2014) - ספר זיכרונות.
 "בארי כהן בדרכים" (באנגלית: Lake Success, 2018)
 החברים של סשה, ידיעות ספרים, 2022

קישורים חיצוניים 

 
 
 
 
 
 אריק גלסנר, על "כישלון קטן", של גארי שטיינגרט, המדור לספרות ב"7 לילות" של "ידיעות אחרונות", 8 במאי 2015
 
 
 meet the writers, באתר בארנס אנד נובל
 myStory: Gary Shteyngart, באתר YouTube, 23 בדצמבר 2010

הערות שוליים

ניו יורק: אישים
סופרים יהודים אמריקאים
סגל אוניברסיטת קולומביה
סגל אוניברסיטת פרינסטון
מהגרים מברית המועצות לארצות הברית
אמריקאים ממוצא רוסי-יהודי
בוגרי אברלין קולג'
בוגרי מכללת האנטר
סופרים אקסופוניים
אמריקאים שנולדו ב-1972